เสียงเชียร์‘เอไอเอส’ดังขึ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

แรงไล่ซื้อหนุนหุ้นปิดบวกสำเร็จ ต่างชาติซื้อ3พันล้านไม่สนม็อบ
โพสต์ทูเดย์ — หุ้นแอดวานซ์ อินโฟร์ฯ บวกได้ หลังมีเสียงเชียร์ซื้อ ผู้บริหารคาดรื้อสัมปทานใช้เวลา 8 ปี ยันตอบแทนเทมาเซกไม่ได้เรื่องทิ้งหุ้น
การซื้อขายหุ้นบริษัท แอดวานซ์ อินโฟร์ เซอร์วิส หรือเอไอเอส (ADVANC) ผันผวน เช้าบวกสายทุบสุดท้ายปิดที่ 78 บาท บวก 1.25 บาท หรือ 1.63% มูลค่าซื้อขายรวม 1,460 ล้านบาท ส่วนหุ้นในกลุ่มยังยืนไม่ติด บริษัท ชิน คอร์ปอเรชั่น (SHIN) และบริษัท ไทยคม (THCOM) 
มาร์เก็ตติง กล่าวว่า เหตุผลหนึ่งที่ทำให้ราคาหุ้น ADVANC กลับมาปิดบวกได้ เป็นเพราะนักลงทุนที่ขายออกไปเริ่มกลับมาซื้อคืนหลังเห็นราคาหุ้นเริ่มทรงตัว ซึ่งคาดว่าหากจะลงไปต่อก็คงไม่มากนัก และคุ้มค่าสำหรับการรอรับสิทธิเงินปันผลหุ้นละ 8.30 บาท ในวันที่ 7 เม.ย.
อีกสาเหตุหนึ่งเกิดจากการเปลี่ยนคำแนะนำเป็น “ซื้อ” ของโบรกเกอร์บางราย หลังเห็นราคาร่วงลงไปกว่า 10 บาท หรือ 10% เศษ โดยที่การแก้ไขสัญญาสัมปทานจะต้องใช้เวลาพิจารณาอีกนาน 
บริษัทหลักทรัพย์ (บล.) เมอร์ริล ลินช์ แนะนำซื้อหุ้น ADVANC และให้มูลค่าเหมาะสม 98.50 บาท หลังคาดว่าบริษัทจะถูกทีโอทีฟ้องค่าเสียหายประมาณ 16 บาท/หุ้น 
ขณะเดียวกันบริษัทหลักทรัพย์ ซิตี้กรุ๊ป ปรับคำแนะนำจากซื้อเป็นเท่ากับตลาด หลังลดราคาเป้าหมายจาก 100 บาทเหลือ 87 บาท เมื่อคาดค่าปรับจาก 3 กรณีจะส่งผลต่อมูลค่าหุ้น 23 บาท ส่วนบริษัท ไทยคม จะได้รับผลกระทบมากถึงประมาณ 14.70 บาท 
นายวิเชียร เมฆตระการ หัวหน้าคณะเจ้าหน้าที่ผู้บริหาร บริษัท แอดวานซ์ อินโฟร์ เซอร์วิส กล่าวว่า ราคาหุ้น ADVANC ที่ปรับตัวลงไปมากนั้นเกิดจากนักลงทุนขาดความเชื่อมั่น และคงไม่สามารถห้ามนักลงทุนขายออกมาได้ อย่างไรก็ตามบริษัทได้มีการชี้แจงให้แก่นักลงทุน นักวิเคราะห์ทราบข้อมูลที่แท้จริงเท่านั้น 
“คำพิพากษาคดียึดทรัพย์ ไม่เชื่อว่าจะถึงขั้นยึดสัมปทานเหมือนกรณีบริษัท ไอทีวี และหากเข้าสู่กระบวนการศาลก็ต้องใช้เวลาอย่างน้อย 8 ปี โดยการวินิจฉัยของอนุญาโตตุลาการต้องใช้เวลา 2 ปี และอีก 3 ศาล ศาลละ 2 ปี ดังนั้น นักลงทุนไม่ควรตื่นตระหนกมากเกินไป” นายวิเชียร กล่าว